

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**29.**

**Par telpu nodošanu bezatlīdzības lietošanā biedrībai “Ogres novada Jumpravas pagasta pensionāru biedrība VIEDUMS”**

2025. gada 17. aprīlī Ogres novada pašvaldībā, turpmāk – Pašvaldība, saņemts biedrības “Ogres novada Jumpravas pagasta pensionāru biedrība VIEDUMS”, vienotais reģistrācijas Nr. 40008342397, turpmāk – Biedrība, 2025. gada 17. aprīļa iesniegums “Par telpu izmantošanas iespējām” (reģistrēts Pašvaldībā 2025. gada 17. aprīlī ar Nr. 2-4.1/2289), turpmāk – Iesniegums, ar lūgumu Biedrības darbības nodrošināšanai un izmantošanai dažas reizes gadā nodot bezatlīdzības lietošanā telpas, kas atrodasAdministratīvajā ēkā, Daugavas ielā 6, Jumpravā, Jumpravas pag., Ogres nov., un telpu - sporta zāli, kas atrodas Jumpravas pamatskolā, Ozolu ielā 14, Jumpravā, Jumpravas pag., Ogres nov.

Saskaņā ar Valsts ieņēmumu dienesta 2025. gada 14. aprīļa lēmumu Nr. 32.6/8.71/13875 Biedrībai piešķirts sabiedriskā labuma organizācijas statuss sabiedriskā labuma darbības jomā - sabiedrības, it īpaši trūcīgo un sociāli mazaizsargāto personu grupu, sociālās labklājības celšana.

Biedrības darbības mērķis ir:

* Jumpravas pagasta pensionāru aktivizēšana, garīgās labklājības veicināšana, iesaistīšana demokrātiski aktīvos sabiedrības procesos, veikt sabiedriskā labuma darbību; veicināt pensionāru dzīves kvalitātes uzlabošanu un savstarpēju saskarsmi; vienot un socializēt pensionārus;
* labdarība, pilsoniskās sabiedrības attīstība, kultūras veicināšana;
* iesaistīt pensionārus dažādās sabiedriskās dzīves aktivitātēs sekmējot aktīva un veselīga dzīvesveida īstenošanu un tā popularizēšanu;
* sadarboties ar pagasta un novada pašvaldību un tās Sociālās palīdzības dienestu, dažādām valsts pārvaldes institūcijām un citām nevalstiskām organizācijām;
* organizēt tikšanās ar citām pensionāru apvienībām novadā, Latvijā un ārpus tās.

Saskaņā ar ierakstu Zemgales rajona tiesas Jumpravas pagasta zemesgrāmatas nodalījumā Nr.513 Pašvaldībai pieder nekustamais īpašums Daugavas iela 6, Jumprava, Jumpravas pag., Ogres nov., kadastra numurs 7448 002 0407, kura sastāvā atrodas, t.sk., ēka (būve) ar kadastra apzīmējumu 7448 002 0407 001, turpmāk – Administratīvā ēka.

Administratīvās ēkas sastāvā esošās telpu grupas ar kadastra apzīmējumu 7448 002 0407 001 001 telpas Nr. 17 (339,4 m2), Nr. 25 (102,6 m2), Nr. 35 (1,1 m2), Nr. 36 (2,9 m2), Nr. 37 (19,7 m2), Nr. 38 (3,8 m2), Nr. 40 (32,2 m2) ar kopējo platību 501,7 m², turpmāk – Telpas, atrodas Administratīvās ēkas 1. stāvā un nav iznomātas. Administratīvās ēkas bilances vērtība uz 2025. gada 1. maiju ir 943425,77 EUR.

Saskaņā ar ierakstu Zemgales rajona tiesas Jumpravas pagasta zemesgrāmatas nodalījumā Nr. 523 Pašvaldībai pieder nekustamais īpašums ar nosaukumu “Vidusskola”, adrese: Ozolu iela 14, Jumprava, Jumpravas pag., Ogres nov., kadastra numurs 7448 002 0382, kura sastāvā atrodas, t.sk., ēka (būve) ar kadastra apzīmējumu 7448 002 0382 001, turpmāk – Ēka.

Ēkas sastāvā esošā telpa Nr. 4 ar kopējo platību 637,30 m2, turpmāk - Telpa Nr. 4, atrodas Ēkas 1. stāvā un nav iznomāta. Ēkas bilances vērtība uz 2025. gada 1. maiju ir 522819,42 EUR.

Publiskas personas finanšu līdzekļu un mantas izšķērdēšanas novēršanas likumā noteikts, ka:

* publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai (2. panta pirmā daļa);
* publiskas personas mantu aizliegts nodot privātpersonai vai kapitālsabiedrībai bezatlīdzības lietošanā (5. panta pirmā daļa). Šā panta otrajā daļā noteikti gadījumi, uz kuriem neattiecas šā panta pirmās daļas noteikumi, tostarp, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam (5. panta otrās daļas 41. punkts);
* ja publiskas personas mantu nodod bezatlīdzības lietošanā, par to tiek pieņemts lēmums (5. panta trešā daļa);
* tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus (5. panta 31. daļa), bet šā panta piektajā daļā noteikts, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskās personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem.

Biedrības darbība sniedz nozīmīgu labumu sabiedrībai, it īpaši trūcīgo un sociāli mazaizsargāto personu grupu, sociālās labklājības celšanā.

Ievērojot sabiedrības intereses un lietderības apsvērumus, Pašvaldībai ir lietderīgi atbalstīt Biedrības iniciatīvu un nododot bezatlīdzības lietošanā Telpas un Telpu Nr.4 Biedrībai, lai veicinātu Jumpravas pagasta un blakus esošo pagastu lauku iedzīvotāju, īpaši pirmspensijas un pensijas vecuma iedzīvotāju pašiniciatīvu savas dzīves kvalitātes uzlabošanā un sociālās atstumtības mazināšanā, iesaistes sabiedriskās dzīves aktivitātēs, tostarp nodrošinot iespēju apmeklēt izglītojošās lekcijas, radošās meistarklases, nevalstisko organizāciju tīklošanas aktivitātes, piedalīties diskusijās par senioru pienākumiem un tiesībām, piedalīties dažādās fiziskās aktivitātēs, pasākumos un projektos, veicināt sadarbības veidošanu starp paaudzēm, attīstīt, popularizēt neformālās un mūžizglītības aktivitātes un veselīga un fiziski aktīva dzīvesveida veicināšanu.

Ņemot vērā augstāk minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo ar indeksu viens daļu, Pašvaldību likuma 10. panta pirmās daļas 21. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot bezatlīdzības lietošanā** biedrībai “[Ogres novada Jumpravas pagasta pensionāru biedrība VIEDUMS](https://info.ur.gov.lv/#/legal-entity/40008342397)””, vienotais reģistrācijas Nr. 40008342397, juridiskā adrese: Daugavas iela 6, Jumprava, Jumpravas pag., Ogres nov., LV-5022, turpmāk – Biedrība, Ogres novada pašvaldībai, turpmāk – Pašvaldība, piederoša nekustamā īpašuma ar adresi Daugavas iela 6, Jumprava, Jumpravas pag., Ogres nov., kadastra numurs 7448 002 0407, sastāvā esošas ēkas (būves) ar kadastra apzīmējumu 7448 002 0407 001, turpmāk – Administratīvā ēka, telpu grupas ar kadastra apzīmējumu 7448 002 0407 001 001 telpas Nr. 17 (339,4 m2), Nr. 25 (102,6 m2), Nr. 35 (1,1 m2), Nr. 36 (2,9 m2), Nr. 37 (19,7 m2), Nr. 38 (3,8 m2), Nr. 40 (32,2 m2) ar kopējo platību 501,7 m², kas atrodas Administratīvās ēkas 1. stāvā un Pašvaldībai piederoša nekustamā īpašuma ar nosaukumu “Vidusskola”, adrese: Ozolu iela 14, Jumprava, Jumpravas pag., Ogres nov., kadastra numurs 7448 002 0382, sastāvā esošas ēkas (būves) ar kadastra apzīmējumu 7448 002 0382 001, turpmāk – Ēka, telpu Nr. 4 ar kopējo platību 650 m2, kas atrodas Ēkas 1. stāvā, turpmāk visas telpas kopā – Telpas. Visu Telpu stāvoklis ir labs un atbilstošs lietošanai paredzētajam mērķim.
2. **Noteikt**, ka Telpas tiek nodotas bezatlīdzības lietošanā Biedrībai uz laiku, kamēr tai ir sabiedriskā labuma organizācijas statuss, bet ne ilgāk kā uz 10 gadiem.
3. **Noteikt**, kaTelpas tiek nodotas ar mērķi – Biedrības darbības nodrošināšanai sabiedriskā labuma darbības jomās: sabiedrības, it īpaši trūcīgo un sociāli mazaizsargāto personu grupu, sociālās labklājības celšanā.
4. **Noteikt** Telpu nodošanas nepieciešamību un lietderību - veicināt Jumpravas pagasta un blakus esošo pagastu lauku iedzīvotāju, īpaši pirmspensijas un pensijas vecuma iedzīvotāju pašiniciatīvu savas dzīves kvalitātes uzlabošanā un sociālās atstumtības mazināšanā, iesaistīt sabiedriskās dzīves aktivitātēs, tostarp nodrošinot iespēju apmeklēt izglītojošās lekcijas, radošās meistarklases, nevalstisko organizāciju tīklošanas aktivitātes, piedalīties diskusijās par senioru pienākumiem un tiesībām, piedalīties dažādās fiziskās aktivitātēs, pasākumos un projektos, veicināt sadarbības veidošanu starp paaudzēm, attīstīt, popularizēt neformālās un mūžizglītības aktivitātes un veselīga un fiziski aktīva dzīvesveida veicināšanu.
5. **Noteikt**, ka patapinājuma līgums par Telpu bezatlīdzības lietošanu tiek izbeigts un Telpas nododamas atpakaļ Pašvaldībai, ja:
   1. Telpas tiek izmantotas pretēji tās nodošanas bezatlīdzības lietošanā mērķim vai tiek pārkāpti līguma noteikumi;
   2. Biedrībai tiek anulēts sabiedriskā labuma organizācijas statuss;
   3. Telpas ir nepieciešamas Pašvaldībai savu funkciju nodrošināšanai.
6. **Pilnvarot** Ogres novada Jumpravas pagasta pārvaldes vadītāju noslēgt patapinājuma līgumu par Telpu nodošanu bezatlīdzības lietošanā ar Biedrību atbilstoši šim lēmumam un normatīvajiem aktiem.
7. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)